b"\n_START_ARTICLE_\nConselleria d'Igualtat i Pol\xc3\xadtiques Inclusives de la Generalitat Valenciana\n_START_PARAGRAPH_\nLa Conselleria d'Igualtat i Pol\xc3\xadtiques Inclusives de la Generalitat Valenciana (abans Conselleria de Benestar Social) \xc3\xa9s una conselleria o departament del Consell de la Generalitat Valenciana amb compet\xc3\xa8ncies en mat\xc3\xa8ria de pol\xc3\xadtiques de prestaci\xc3\xb3 social, serveis socials, depend\xc3\xa8ncia, persones amb discapacitat, fam\xc3\xadlia, majors, menors, adopcions, joventut, dona, igualtat, immigraci\xc3\xb3 i voluntariat social._NEWLINE_La consellera o titular de la Conselleria d'Igualtat i Pol\xc3\xadtiques Inclusives de la Generalitat Valenciana \xc3\xa9s M\xc3\xb3nica Oltra Jarque.\n_START_SECTION_\nHist\xc3\xb2ria\n_START_PARAGRAPH_\nA la VIII Legislatura (2011-2015) es va integrar amb Just\xc3\xadcia, passant a denominar-se Conselleria de Just\xc3\xadcia i Benestar Social, dirigida pel conseller Jorge Cabr\xc3\xa9 Rico. Quan al desembre de 2012, Alberto Fabra Part va remodelar el Consell, Benestar Social va retornar com a conselleria, amb Asunci\xc3\xb3n S\xc3\xa1nchez Zaplana al capdavant."